Diari Oficial de la Generalitat Valenciana


Sumari del DOGV 2282, del 06-06-1994 (1994/831645)

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bigastro. ,. ...
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2282

Data del DOGV
:   06-06-1994

Secció del DOGV
:   ALTRES DISPOSICIONS

Número del document
:   1994/831645


Data del document
:   24-05-1994

Organisme emissor
:   Conselleria d'Administració Pública

Tipus de document
:   Acord

Correcció d'errades

ACORD de 24 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bigastro. [94/3674]  
El Govern Valencià, en la reunió del dia 24 de maig de 1994, adoptà l'acord següent:  
L'Ajuntament de Bigastro, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de canalització urbana.  
Aquesta declaració d'urgent ocupació es justifica en la necessitat de realitzar les obres, com més propmte millor, per tal d'evitar les inundacions produïdes per les pluges al centre del nucli urbà.  
Sotmès l'expedient a informació pública i practicades les notificacions individualitzades als afectats, una de les persones interessades va presentar al·legacions, les quals que van ser resoltes per l'Ajuntament de Bigastro en sessió plenària del dia 15 d'abril de 1994.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Bigastro per a l'execució del projecte de canalització urbana.  
Llista de béns afectats  
Finca núm. 1  
Propietaris: Sr. Alfonso Pérez Alfonso, Sra. Carmen Olimpia Pérez Alfonso i Sra. Carmen Virtudes Alfonso Pomares.  
Domicili: c/ de Sant Gregori, núm. 1, d'Orihuela.  
Solar situat a Bigastro al Paratge la Bailesa, 4 àrees, té forma triangular, limita al nord amb el Sr. Agustín Pérez Martí, a l'est amb les terres de la Sra. María Esquiva, avui dels seus hereus, i pel sud-oest, que és la hipotenusa del triangle, amb la carretera d'Orihuela a Torrevieja.  
Estat jurídic: de propietat dels més amunt esmentats propietaris, inscrita en el tom 715, llibre 23 de Bigastro, foli 214, finca núm. 2404, inscripció 1a del Registre de la Propietat d'Orihuela, lliure de càrregues.  
Finca núm. 2  
Propietaris: Sr. Alfonso Pérez Alfonso i Sra. Carmen Olimpia Pérez Alfonso.  
Domicili: c/ de Sant Gregori, núm. 1, d'Orihuela.  
60 m2 de la següent finca: tros de terra al partit de Correntías, amb una superfície de 76 àrees i 85 centiàrees, limita al nord amb la carretera de Jacarilla a Bigastro; a l'est, Sr. Vicente Vaillo; al sud, Sra. Margarita Pérez, i a l'oest, Sra. Carmen Esquiva, el Sr. Benito Perales i altres.  
Estat jurídic: de propietat dels més amunt esmentats propietaris; adquirida per herència, segons l'escriptura autoritzada pel notari Sr. Luis Sáenz Camargo, amb data 30 de març de 1988, inscrita en el foli 151, inscripció 1a, finca 87326, llibre 1100, tom 1446 del Registre de la Propietat d'Orihuela, lliure de càrregues.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Bigastro, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 24 de maig de 1994  
El conseller secretari del Govern Valencià,  
LUIS BERENGUER FUSTER